钦定古今图书集成/明伦汇编/氏族典/第579卷 > 《凌迪知万姓统谱》 > 耶律羽之
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律羽之

按《辽史耶律觌烈传》：“觌烈弟羽之，小字兀里，字寅底
哂。幼豪爽不群，长嗜学，通诸部语。太祖经营之初，多
预军谋。天显元年，立皇太子为东丹王，以羽之为中
台省右次相，莅事勤恪，威信并行。人皇王奔唐，羽之
镇抚国人，一切如故。以功加守太傅，迁中台省左相。
会同初，以册礼赴阙，加特进，卒。子和里，终东京留守。”